
                                                                         PATVIRTINTA
Kupiškio Lauryno Gucevičiaus gimnazijos direktoriaus 2021 m. spalio 15 d. įsakymu Nr. 1-69 
(2026 m. rugsėjo 21 d. įsakymo Nr.1-105 redakcija)                   


KUPIŠKIO LAURYNO GUCEVIČIAUS GIMNAZIJOS DARBUOTOJŲ PAVADAVIMO TVARKOS APRAŠAS


I. BENDROSIOS NUOSTATOS

1. [bookmark: _GoBack]Kupiškio Lauryno Gucevičiaus gimnazija (toliau – Gimnazija), siekdama užtikrinti nepertraukiamą Gimnazijos veiklą, atsižvelgdama į Gimnazijos finansines galimybes, nustato Gimnazijos darbuotojų pavadavimo ir apmokėjimo už pavadavimą tvarką. 
2. Darbuotojų pavadavimas organizuojamas darbuotojui susirgus, išvykus į komandiruotę, seminarą, mokymus, studijas, dėl svarbių priežasčių neatvykus į darbą ar jiems suteikus atostogas.
3. Pedagoginių Gimnazijos darbuotojų pavadavimą organizuoja Gimnazijos direktoriaus pavaduotojai ugdymui, nepedagoginių darbuotojų pavadavimą – ugdymo aprūpinimo skyriaus vedėjas.
4. Už nesančių darbuotojų pavadavimą gali būti skiriamos išmokos arba priemokos, jeigu į darbuotojo pareigas pagal darbo sutartį ar pareigybės aprašymą neįeina pavadavimo funkcija.
Pakeitimas: 
Nr. 1-6, 2024-02-09.

5. Pavaduojantis darbuotojas vykdo pavaduojamojo darbuotojo pareigybės apraše numatytas funkcijas.
6. Pavadavimas, atsižvelgiant į pavadavimą organizuojančio asmens tarnybinį pranešimą (priedas Nr. 1),  esant darbuotojo prašymui ar sutikimui,  įforminamas Gimnazijos direktoriaus įsakymu,  su įsakymu supažindinama pasirašytinai.
Pakeitimas: 
Nr. 1-106, 2025-09-19.

II. DARBUOTOJŲ PAVADAVIMO TVARKA

7. Mokytojų, pagalbos mokiniui specialistų pavadavimą organizuoja Gimnazijos direktoriaus pavaduotojas ugdymui:
7.1. nesant dalyko mokytojui, jo pamokas pavaduoja to dalyko specialistas arba laikinai pavadavimui priimamas kitas mokytojas, to dalyko specialistas. Nesant galimybės pavaduoti mokytojo, keičiamas pamokų tvarkaraštis, pamokos jungiamos į to paties dalyko grupes;
7.2. el. dienyno administratorius dienyno skiltyje „Mokytojų pavadavimai“ užpildo langus „Pavaduojamas mokytojas“ ir „Pavaduojantis mokytojas“. 
7.3. pavaduojantis mokytojas susipažįsta su pavaduojamo  dalyko mokytojo  teminiu planu, vykdo ugdymo programą ir pildo el. dienyną, tvarko dokumentus, atlieka kitas pavaduojamojo funkcijas;
7.4. pavaduojamų pamokų apskaita atliekama darbo laiko apskaitos žiniaraštyje, žymint:
[bookmark: _Hlk158637643]7.4.1. atskira eilute – faktiškai pravestų pamokų skaičių (jei darbas dirbamas ne pagrindinio darbo metu, t.y. per „langus“ ar per laisvas dienas), faktiškai pravestų pamokų skaičių apačioje pažymint raide „d“, jei darbas dirbamas tuo pačiu pagrindinio darbo metu (kai jungiamos grupės);
Pakeitimas: 
Nr. 1-6, 2024-02-09.

7.5. apmokėjimas už pavadavimą:
[bookmark: _Hlk158638326]7.5.1. mokytojui, pavaduojančiam kitą mokytoją savo pagrindinio darbo metu (kai jungiamos grupės), už pavadavimą skiriama 50 procentų pareiginės algos dydžio išmoka, kuri mokama proporcingai už faktiškai pravestas pavaduotas pamokas, parodytas darbo laiko apskaitos žiniaraštyje;
Pakeitimas 
Nr. 1-45, 2025-04-14.

[bookmark: _Hlk158641078]7.5.2. mokytojui, pavaduojančiam kitą mokytoją laisvu nuo savo pagrindinio darbo, t.y. per laisvas dienas ar per „langus“, už pavadavimą skiriama 100 procentų pareiginės algos dydžio išmoka, mokama proporcingai už faktiškai pravestas (pavaduotas) pamokas, parodytas darbo laiko apskaitos žiniaraštyje;
Pakeitimas 
Nr. 1-45, 2025-04-14.

7.5.3. už pasiruošimą pavaduojamoms pamokoms, papildomus darbus mokama, kai pavaduojamas laikotarpis ilgesnis negu vienas mėnuo;
7.6. savavališkai keistis pamokomis, išleisti vienas kitą iš darbo, savarankiškai pavaduoti mokytojus ar atsisakyti nuo pavadavimo, nesuderinus su Gimnazijos administracija (direktoriaus pavaduotoju ugdymui, direktoriumi) griežtai draudžiama ir laikoma šiurkščiu darbo drausmės pažeidimu.
8. Pedagogų – pagalbos mokiniui specialistų (socialinio pedagogo, psichologo, bibliotekininko, mokytojo padėjėjo) pavadavimas organizuojamas pagal poreikį:
8.1. pagalbos mokiniui specialistus pavaduoti gali darbuotojai, atitinkantys pareigybės aprašyme nustatytus specialiuosius reikalavimus;
[bookmark: _Hlk158641176]8.2. kai pavadavimas atliekamas pagrindinių pareigų metu, už pavadavimą mokama 50 procentų pavaduojančio darbuotojo pareiginės algos dydžio išmoka proporcingai dirbtam laikui;
Pakeitimas 
Nr. 1-6, 2024-02-09.

8.3. kai pavadavimas atliekamas darbuotojo laisvu nuo pagrindinių pareigų metu, už pavadavimą mokama 100 procentų pavaduojančio darbuotojo pareiginės algos dydžio išmoka proporcingai dirbtam laikui.
9. Gimnazijos direktoriaus, direktoriaus pavaduotojų ugdymui pavadavimo tvarka:
[bookmark: _Hlk158706083]9.1. Gimnazijos direktoriaus pareigos yra privalomai pavaduojamos, jį pavaduoja direktoriaus pavaduotojas ugdymui ar ugdymo aprūpinimo skyriaus vedėjas (pagal pareigybės aprašymą);
Pakeitimas 
Nr. 1-6, 2024-02-09.

9.2. direktoriaus pavaduotoją ugdymui pavaduoti gali pedagoginį išsilavinimą turintis specialistas, atitinkantis pavaduotojo ugdymui pareigybei keliamus reikalavimus.
10. Nepedagoginių darbuotojų pavadavimo tvarka:
10.1. A, B, C lygio specialistus (raštinės vedėją, raštvedį, vairuotoją, ugdymo aprūpinimo skyriaus vedėją, kompiuterių sistemų specialistą, kompiuterininką) pavaduoti gali darbuotojai, atitinkantys pavaduojamai pareigybei nustatytus specialiuosius reikalavimus;
10.2. nekvalifikuotus (D lygio) nepedagoginius darbuotojus (kiemsargį, valytoją, laborantą, budėtoją, statinių priežiūros darbininką) pavaduoti gali bet kuris asmuo, pageidaujantis dirbti šiose pareigose, kurio pagrindinių pareigų ir papildomo darbo minimalus bei savaitės poilsio laiko režimas neprieštarauja Darbo kodekso 114 ir 122 str. Nustatytiems reikalavimams, arba priimamas naujas darbuotojas;
10.3. pavaduojančiam darbuotojui darbo apmokėjimas nustatomas pagal tai (vaduojamai) pareigybei nustatytą pareiginės algos koeficientą, mokamą proporcingai dirbtam laikui. 
11. Pavaduojančiam darbuotojui pavadavimas apskaitomas darbo laiko apskaitos žiniaraštyje atskira eilute.
12. Su naujai priimtais asmenimis pavadavimo laikotarpiui sudaromos terminuotos darbo sutartys.
13. Atliekant pavadavimo darbus ne pagrindinio darbo metu, maksimali darbuotojo darbo dienos trukmė negali būti ilgesnė kaip 12 valandų. Pavadavimo darbus atliekant savo darbo valandų metu, darbo laikas neturi viršyti pagrindiniam darbui nustatytų darbo laiko normų.
14. Pasibaigus susitarimui dėl pavadavimo, kompensacijos už nepanaudotas kasmetines atostogas, išeitinės išmokos nepriklauso, kadangi darbo santykiai tęsiasi remiantis pagrindine darbo sutartimi.

IV. BAIGIAMOSIOS NUOSTATOS

	15. Su pavadavimo tvarkos aprašu supažindinami Gimnazijos darbuotojai pasirašytinai.
	16. Pavadavimo tvarkos aprašas, suderinus su Darbo taryba, tvirtinamas Gimnazijos direktoriaus įsakymu.
______________________________


SUDERINTA
Darbo tarybos ........................
Posėdyje (posėdžio protokolo Nr. ...................)
                                                                                                                             Kupiškio Lauryno Stuokos-Gucevičiaus
                                                                                                                      gimnazijos darbuotojų pavadavimo
                                                                                                                              tvarkos aprašo
                                                                                                                              1 priedas

[bookmark: _Hlk172020178]____________________________________________________________________________
          (Vardas, pavardė)

[bookmark: _Hlk172019986]_________________________________________________________
(Pareigos)



Kupiškio 
Lauryno Stuokos-Gucevičiaus gimnazijos 
direktoriui Virgilijui Žilinskui




TARNYBINIS PRANEŠIMAS
DĖL DARBUOTOJO NEATVYKIMO Į DARBĄ

20.. m.                     d.
Kupiškis

                _______                                                                 ___________________________                                     
                 (parašas)		                                                                        (vardas, pavardė)
		







